Tatyana Kuznetsova. Tatyana Ivanovna Kuznetsova (1945-yil 27-aprelda Moskvada tavallud topgan) – rus matematika oʻqituvchisi, professor, pedagogika fanlari doktori. 2009-yildan „Rossiyada va chet elda matematikani oʻqitishning ilgʻor gʻoyalari“ Butunrossiya ilmiy-metodik seminarining rahbari, 5 ta kitob (69 ta hammuallif), 240 dan ortiq ilmiy maqolalar (350 ta hammualliflik), „rus matematik tili“ni chet ellik talabalarga oʻqitish nazariyasi va amaliyotiga bagʻishlangan konferensiyalarda 110 ta maʼruza muallifi, oʻrta va oliy oʻquv yurtidan oldingi taʼlim darajasidagi muammolarni hal qilish, matematikaning ichki va fanlararo aloqalari rahbari. Hayoti. Tatyana Ivanovna Kuznetsova 1945-yil 27-aprel mini Moskva shahrida dunyoga kelgan. 1968-yilda Moskva davlat universitetining mexanika-matematika fakultetini matematika mutaxassisligi boʻyicha tamomlagan. SSSR Pedagogika fanlari akademiyasining Simulyatsiya va tibbiyot fanlari ilmiy-tadqiqot instituti kabi ilmiy muassasalarda oʻz faoliyatini olib borgan; SSSR Fanlar akademiyasi Hisoblash markazining nomogrammalar boʻlimida (1969-1977); „Nauka“ nashriyoti fizika-matematika adabiyoti bosh tahririyatining katta ilmiy muharriri lavozimlaridafaoliyatolib brogan (1977-1980). 1980-1982-yillarda matematika seksiyasi mudiri, 1982-1983-yillarda Tabiiy fanlar kafedrasi mudiri, 1983-1985-yillarda kafedra mudiri oʻrinbosari, 1983-yildan oʻz lavozimi boʻyicha dotsent, 1984-yilda „Tabiiy fanlar“ kafedrasida dotsent ilmiy unvonini olgan. 1985-yildan SSSR universitetlari va oliy oʻquv yurtlarining chet el fuqarolari uchun tayyorlov fakultetlarida „Informatika va hisoblash texnikasi asoslari“ fanini joriy etish boʻyicha yetakchilardan biri boʻlgan. 2010-yilda Tabiiy-gumanitar fanlar kafedrasi professor darajasini olgan. 1977-yilda 13.00.02 (oʻqitish metodikasi) ixtisosligi boʻyicha „Maktabda matematika oʻqitishda funksional bogʻliqlikning geometrik modellari“ mavzusida nomzodlik dissertatsiyasini himoya qilgan; 2006-yilda 13.00.02 (oʻqitish va taʼlim nazariyasi va metodikasi (matematika)) va 13.00.08 mutaxassisliklari boʻyicha „Universitetgacha boʻlgan matematika taʼlimi nazariyasi va amaliyoti birligini shakllantirish“ mavzusida doktorlik dissertatsiyasini himoya qilgan. Ijtimoiy faoliyati. Tatyana Ivanovna 2009-yildan beri „Rossiyada va chet elda matematikani oʻqitishning ilgʻor gʻoyalari“ Butunrossiya ilmiy-metodik seminarining direktori lavozimida faoliyat olib bormoqda.